CELEX: 62009CN0334
Language: sk
Date: 2009-08-24 00:00:00
Title: Vec C-334/09: Návrh na začatie prejudiciálneho konania, ktorý podal Verwaltungsgericht Meiningen (Nemecko) 24. augusta 2009 — Frank Scheffler/Landkreis Wartburgkreis

7.11.2009   
            
            
               SK
            
            
               Úradný vestník Európskej únie
            
            
               C 267/42
            
         Návrh na začatie prejudiciálneho konania, ktorý podal Verwaltungsgericht Meiningen (Nemecko) 24. augusta 2009 — Frank Scheffler/Landkreis Wartburgkreis
   (Vec C-334/09)
   2009/C 267/73
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgericht Meiningen
   
      Účastníci konania pred vnútroštátnym súdom
   
   
      Žalobca: Frank Scheffler
   
      Žalovaný: Landkreis Wartburgkreis
   
      Prejudiciálna otázka
   
   Súdnemu dvoru Európskych spoločenstiev sa podľa článku 234 druhého odseku Zmluvy o založení Európskych spoločenstiev (ES) predkladá návrh na začatie prejudiciálneho konania o tejto otázke:
   Môže členský štát v súlade s článkom 1 ods. 2 a článkom 8 ods. 2 a ods. 4 smernice 91/439/EHS (1) vykonávať svoju právomoc, ktorú mu priznáva článok 8 ods. 2 tej istej smernice — uplatniť svoje vnútroštátne opatrenie na obmedzenie, prerušenie, odobratie alebo zrušenie vodičského oprávnenia držiteľovi vodičského preukazu vydaného iným členským štátom — vzhľadom na posudok o spôsobilosti viesť motorové vozidlo, ktorý predložil držiteľ vodičského oprávnenia vydaného iným členským štátom, ak bol tento posudok vypracovaný po vydaní vodičského preukazu a okrem toho na základe vyšetrenia dotknutej osoby vykonaného po okamihu vydania vodičského preukazu, ale časovo sa vzťahuje na okolnosti, ktoré existovali pred vydaním vodičského preukazu.
   
      (1)  Smernica Rady 91/439/EHS z 29. júla 1991 o vodičských preukazoch, Ú. v. ES L 237, s. 1; Mim. vyd. 07/001, s. 317.